Qashqadaryoda "Lacetti" haydovchisi fuqaroni urib ketdi

Hodisa bugun, 31 may kuni soat taxminan 12:30 larda sodir bo`lgan.
Viloyat IIB xabariga ko`ra, E.Sh “Lacetti” rusumli avtomashinasini Yakkabog` tumani, “Qushchinor” MFY, Qushchinor qishlog`i hududidan o`tgan M-39 “Toshkent-Termiz” avtomobil  yo`lining 1179 km.da Termiz shahri yo`nalishi bo`yicha boshqarib borib, ushbu qatnov yo`lining o`ng tomonidan chap tomoniga velosipedda kesib o`tayotgan B.O.ni urib yuborib, yo`l-transport hodisasi sodir qilgan. 
Oqibatda B.O. tan jarohati olib, Yakkabog` tuman shifoxonasiga yotqizilgan.
"Mazkur holat yuzasidan Yakkabog` tumani IIB huzuridagi tergov bo`limi tomonidan tergovga qadar tekshiruv harakatlari olib borilmoqda",-deyiladi xabarda.
Ma`lumot uchun, yo`l transport xodisalarini oldini olish hamda fuqarolar xavfsizligini ta`minlash maqsadida Qashqadaryo viloyati hududidan o`tuvchi avtomobil yo`llaridagi piyodalar o`tish joylarida yo`l yotiq chiziqlari chizilmoqda.